Актыўна выкарыстоўваюць такую нагоду для прыцягнення наведвальнікаў беларускія аграсядзібы і музеі. Так, у адной аграэкасядзібе на Лагойшчыне падрыхтавана цэлая праграма з традыцыйнымі абрадамі, гульнямі і забавамі, якая ўключае і частаванне блінцамі з мёдам, духмянай гарбатай на зёлках, што гатуецца тут па адмысловых рэцэптах — асобна для мужчын і жанчын. Да гаспадара ўжо наведвалася некалькі груп — спалілі шэсць чучалаў Зімы.